Italiano: # Luigi Stallo (XIX sec.)

Era di Sampierdarena, delegazione che gli ha dedicato un vicolo. Mazziniano e garibaldino, membro della Società Filantropica Umanitaria, nel cui ambito, nel 1854, fu tra i promotori del settore alimentari in favore di operai, basato sull’acquisto delle materie prime (patate, grano e farine, riso, olio, vino, legumi, ecc. e anche carbone), tramite un capitale raccolto tra i soci, con obbligazioni di 50 lire l’una. Era il primo passo verso le più organizzate cooperative di consumo, che avranno un grande sviluppo dieci anni dopo. Stallo era a favore di una democrazia popolare basata sul voto universale, diritti dei più poveri, educazione e cultura, progresso sociale degli operai. Accusato di sedizione, per un tentativo di insurrezione all’epoca della partenza di Carlo Pisacane, e catturato dalla polizia il 29 giugno 1859, riuscì a fuggire, ma processato in sua assenza (con Mazzini e Antonio Mosto) e condannato a dieci anni di prigione. Fu tra i carabinieri genovesi e partecipò di persona e volontario alle guerre garibaldine. Nel 1868 lo troviamo fondatore e primo presidente della «Società M.S. dei Volontari Italiani di San Pier d’Arena» e della «Ass.ne Reduci delle patrie battaglie». Non fu eletto l’anno successivo, perché il 7 luglio 1869 lo troviamo detenuto nelle cittadella di Alessandria, e nel 1870 a Gaeta. Uscito dal carcere, dopo la spedizione francese criticò con forza Garibaldi, pubblicando un volume in Francia, a Chambery, nel 1871: Verità e calunnia in faccia al generale Giuseppe Garibaldi. Reminiscenza di un volontario italiano in Francia e in seguito a ciò fu allontanato dalle associazioni e emarginato. Di Stallo si conosce anche un poemetto in italiano intitolato: L’orfanella di un volontario italiano morto a Mentana il 3 novembre 1867 (Genova, Tipografica Economica, 1877).

Questa Vixon, che si innesta nella moda ottocentesca dei Lunari, contiene anche, dopo il testo poetico, un lunarietto per il 1853 e, addirittura, aggiunti a mano, le tariffe delle corriere tra diverse località del Regno di Sardegna. Il linguaggio usato dallo Stallo, con tutte le sue concessioni all’italiano, al genovese della borghesia, fa pensare al Pedevilla, ma qui le critiche alla Chiesa cattolica e ai regnanti sono durissime e fanno capire completamente la radice mazziniana e massonica del suo autore, con la sua fede in una divinità che prende a cuore la causa dei patrioti italiani, e lotta dalla stessa parte del popolo, come nelle strofe dell’Inno di Mameli. Per la sua scrittura elaborata, i riferimenti eruditi (tra i suoi modelli addirittura Dante, o il Petrarca de I Trionfi ), la cura formale, il poemetto non era di certo destinato al popolo, ma serviva ad attrarre verso i mazziniani quella borghesia illuminata e fornita di una certa istruzione, che fosse in condizione di apprezzarlo e condividerne gli ideali. L’emigrato del titolo è, ovviamente, un esiliato repubblicano che, con l’espediente piuttosto abusato della visione, nel giro di ottantuno sestine metricamente perfette, rivede il passato e profetizza gli avvenimenti futuri, fino ad immaginare gli Stati Uniti d’Europa, e addirittura quelli del Mondo, retti a repubblica democratica; un’altra dimostrazione di come, a quei tempi, la lingua genovese poteva essere utile per trattare argomenti elevati e a diffondere propaganda d’ogni genere, per la sua capacità di arrivare facilmente a tutti.

Il patriota vede le anime di tutti i martiri del libero pensiero, a partire dai soliti Giordano Bruno e Galileo, ma vi unisce anche Dante, in quanto considerato un avversario della Chiesa e del Papato, e inoltre Savonarola, Cola da Rienzo, Masaniello, e altri, tutti ritenuti martiri della futura libertà, e poi, come è logico, tutti i carbonari implicati nelle varie insurrezioni e fucilati. A questa visione ne segue un’altra, quella dei tiranni antichi e moderni, che complottano per eliminare il liberalismo, e sono comandati da uomini di chiesa, come il padre Gusman l’inquisitore, che è a favore di una dura repressione, mentre il padre Rhotaan parla in favore di riforme per ingannare meglio i liberali, diffondendo la discordia e le divisioni nel campo avversario. Svanita anche questa visione, il patriota vede avanzare gli uomini armati delle compagnie, che rappresentano i popoli della terra, ognuna con una bandiera contrassegnata da un segno simbolico. Di fronte alla bandiera che profetizza gli Stati Uniti d’Europa, in tutti sparisce «ogni passione per la terra sua natia» che sarà sostituita dall’amore universale per l’umanità. E qui viene da domandarsi perché bisognerebbe essere patrioti, se è già destino che il patriottismo si sciolga in un più generico e sbiadito amore per gli Stati Uniti d’Europa, o verso dei più lontani ancora Stati Uniti del Mondo. I due personaggi nominati verso la fine, Luigi e Giuseppe, che suscitano tante speranze di rinnovamento millenaristico nell’autore, pare siano Garibaldi e Luigi Napoleone, che da lì a poco diventerà imperatore dei francesi, secondo una procedura non molto democratica, tradendo le aspettative dei patrioti di qua e di là dalle Alpi; ma si sa che non tutte le «visioni» ci azzeccano.

Ligure: # Luiggi Stallo (sec. XIX)

O l’ea de Sampedæña, delegaçion chi gh’à dedicou un caroggio. Mazzinian e garibaldin, membro da Soçietæ Filantròpica Umanitäia, into quæ ambito, do 1854, o l’é stæto tra i promotoî do settô alimentari in favô di operäi, basou in sce l’acquisto de matëie primme (patatte, gran e fæñe, riso, euio, vin, lemi, etc. e carbon ascì), tramite un caiâ accheuggeito tra i soçi, con obbligaçioin de 50 lie l’uña. O l’ea o primmo passo verso e ciù organizzæ cooperative de consummo, ch’avian un gròsso desviluppo dex’anni apreuvo. O Stallo l’ea à favô de unna democraçia popolare basâ in sciô voto universâ, diriti di ciù pövei, educaçion e coltua, progresso soçiale di operäi. Stæto accaxonou de sediçion, pe unna tentativa de sollevo à l’epoca da partensa do Carlo Pisacane, e acciappou da-a poliçia a-i 29 de zugno do 1859, o l’é arriescio à scappâ, ma proçessou in seu assensa (co-o Mazzini e o Antonio Mosto) e condannou à dex’anni de prexon. Tra i carabinê zeneixi o l’à parteçipou de persoña e volontäio a-e guære garibaldiñe. Do 1868 ô trovemmo fondatô e primmo prescidente da «Società M.S. dei Volontari italiani di San Pier d’Arena» e da «Associazione Reduci delle patrie battaglie». O no l’é stæto eletto torna l’anno apreuvo, perché a-i 7 de luggio do 1869 ô trovemmo detegnuo inta çittadella de Lusciandra, e do 1870 à Gaeta. Stæto sciortio d’in prexon, dòppo a spediçion franseise o l’à criticou con fòrsa o Garibaldi, con pubricâ un volumme in Fransa, à Chambery, do 1871, Verità e calunnia in faccia al generale Giuseppe Garibaldi. Reminiscenze di un volontario italiano in Francia e apreuvo à sto fæto chì o l’é stæto allontanou da-e assoçiaçioin e emarginou. Do Stallo se conosce ascì un poemmeto in italian intitolou: L’orfanella di un volontario italiano morto a Mentana il 3 novembre 1867 (Genova, Tipografia Economica, 1877).

Sta Vixon, ch’a se inseisce inta sveuga euttoçentesca di lunäi, a contëgne ascì, dòppo o testo poetico, un lunäietto pe-o 1853 e, a-a dreitua, stæti azzonti à man, i prexi de corree tra despæge localitæ do Regno de Sardegna. O lenguaggio deuviou da-o Stallo, con tutte e seu conçescioin à l’italian, a-o zeneise da borghexia, o fa pensâ a-o Pedevilla, ma chì coscì e critiche a-a Gexa catòlica e a-i regnanti son due comme tutto e dan à divedde areo a reixe mazziniaña e massònica do seu autô, co-a fæ inte unna divinitæ ch’a se piggia a-o cheu a causa di patriòtti italien, e a scombatte da-a mæxima parte do pòpolo, comme inte stròfe de l’Inno de Mameli. Pe-a seu scritua elaborâ, i referimenti erudii (tra i seu modelli a-a dreitua Dante, ò o Petrarca de I Trionfi ), a cua formale, o poemmetto o no l’ea de seguo destinou a-o pòpolo, ma o serviva à tiâ da-a parte di mazzinien quella borghexia inluminâ e fornia de unna çerta instruçion, ch’a foïse in condiçion d’apprexâlo e scompartîne i ideali. L’emigrou do titolo o l’é, ciæamente, un exiliou repubrican che, con l’espediente ciùfito abuxou da vixon, into gio de ottantun sestiñe metricamente perfette, o revedde o passou e o profetizza i avvegnimenti futui, scin à imaginâ i Stati Unii d’Euröpa, e a-a dreitua quelli do Mondo, retti à Repubrica Democratica; unn’atra demostraçion de comme, à quelli tempi, a lengua zeneise a poeiva vegnî à taggio pe trattâ di argomenti elevæ e à spanze propaganda de ògni meña, pe-a seu capaçitæ de arrivâ de lengê à tutti.

O patriòtta o vedde e anime de tutti i martiri do libeo pensceo, à partî da-i sòliti Giordan Brun e Galileo, ma o mette con lô ascì Dante, tegnuo pe nemigo da Gexa e do Papato, e, insemme, Savonareua, Cola da Rienzo, Masaniello, e atri, tutti conscideræ martiri da futua libertæ, e dapeu, comme l’é lògico, tutti i carbonari implicæ inti varri sollevi e stæti fuxillæ. À sta vixon ne vëgne apreuvo unn’atra, quella di tiranni antighi e moderni, che fan gazibba pe eliminâ o libealiximo, e son commandæ da òmmi de gexa, comme o paddre Gusman l’inquixiçionäio, in favô de unna dua represcion, tanto che o paddre Rhotaan, o parla in favô de reforme pe imbroggiâ ciù ben i libeali, con spantegâ a descòrdia e e divixoin into campo avversäio. Stæta passâ sta vixon ascì, o patriòtta o vedde vegnî avanti i òmmi armæ de compagnie, che representan i pòpoli da tæra, ogniduña con unna bandea contrassegnâ da un segno scimbòlico. De fronte a-a bandea ch’a profetizza i Stati Unii d’Euröpa, inte tutti scenta «ògni pascion pe-a tæra sò natia» ch’a saià sostituia da l’amô universale pe l’umanitæ. E chì vëgne da domandâse perché beseugneiva ëse patriòtti, se l’é de za destin che o patriottiximo o se deslengue inte un ciù generico e sperso amô pe-i Stati Unii d’Euröpa, ò pe di ancon ciù lonten Stati Unii do Mondo. I doî personaggi mensunæ verso a fin, che suscitan mai tante speranse de reneuvamento millenaristico inte l’autô, Luigi e Giuseppe, pâ che seggian o Garibaldi e o Luiggi Napolion, che da lì à un pittin o diventiâ Impeatô di franseixi, segondo unna proçedua no guæi democratica, in tradî e aspettative di patriòtti de sa e de là de Arpe; ma se sa che no tutte e «vixoin» dan into segno.